Spesiale Tye met Ware Liefde bl. 6 – Die Geheim van Ware Liefde
Ek dink nie in hierdie versie daaraan as net “’n Psalm van Dawid” nie, maar ook as “’n Psalm van myself”. Psalm 23 word daardeur vir my ’n persoonlike gesprek met God. “U is my Herder” laat my dink aan die kwaliteite van ’n herder – Sy voorsiening, Sy beskerming, Sy oneindige liefde. Dit laat my ook daaraan dink dat God my so lief het, dat Hy binne my is en ek in Hom. Dat Hy wie Liefde self is binne my heers. Dat ek nooit sal ontbreek aan die liefde van God nie en dat alles ten goede sal meewerk vir my omdat, ek Hom liefhet.
Met hierdie versie begin ek in meer detail vir God sê wat Hy vir my as Herder en Heerser doen. Ek sien myself in die groen weivelde waarheen God my lei – hier smul ek aan God se liefde, hoop en vreugde. Ek sien ’n pragtige waterstroompie waarheen God my lei en ek ervaar vrede soos wat net God self dit kan gee. Ek loof en prys God vir die wonder van Sy liefde, hoop, vreugde en vrede.
Dit is hier waar ek ervaar hoe God my siel verkwik. Hy neem al die negatiewe gedagtes en ervaringe en breek dit af en vervang dit met nog tonne van sy liefde! Hier dink ek daaraan dat God my verander deur my denke te vernuwe sodat ek volgens Sy wil sal lewe (vgl. Rom. 12:2). Daarom kan ek nie anders as om in spore van geregtigheid gelei te word nie.
Ps. 23:4 “Al gaan ek ook in ’n dal van doodskaduwee, ek sal geen onheil vrees nie; want U is met my: u stok en u staf dié vertroos my”.
Hierdie versie laat my altyd dink aan enige verliese, terugslae, krisisse of probleme wat oor my pad gekom het. Ek dink weereens aan die versie: Hy laat alles ten goede meewerk vir die wat Hom liefhet (Rom8: 28). Dan kyk ek terug in my lewe en besef hoe die liefdevolle Vader dinge ten goede laat meewerk. Ek besef dat ek niks hoef te vrees nie, want God is in my en ek in Hom. Ek dink daaraan dat ek nooit alleen is nie, dat Sy liefde altyd in my is en dat Hy my vertroos. Ek dank Hom en prys Hom.
Ek dink daaraan dat met God binne my en om my kan dit nie anders as om met my goed te gaan nie. Ek dink daaraan dat met God binne my en ek in Hom, ek al klaar begin het om Sy huis te bewoon en dat dit net beter kan word.
Gepubliseer op 19 April 2017 18 Mei 2017 Skrywer pierre Van der WesthuizenKategorieë Spesiale Tye met Ware Liefde bl. 6
Vorige Vorige artikel: Spesiale Tye met Ware Liefde bl. 5
Volgende Volgende artikel: Spesiale Tye met Ware Liefde bl. 7